Diari Oficial de la Generalitat Valenciana


Sumari del DOGV 4927, del 19-01-2005 (2005/81)

RESOLUCIÓ de 21 d'octubre de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Requena.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/10/21/(2)/dof/vci/html**

### Dades del document

Número de DOGV
:   4927

Data del DOGV
:   19-01-2005

Secció del DOGV
:   I. DISPOSICIONS GENERALS

Número del document
:   2005/81


Data del document
:   21-10-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Requena
    * legislació farmacèutica
    * procediment administratiu
    * farmacologia

RESOLUCIÓ de 21 d'octubre de 2004, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de Requena. [2005/X81]
  
Vist l'expedient iniciat a instància de Gerardo García Aya, en data de 6 de maig de 2004, a fi de sol·licitar l'autorització d'una nova oficina de farmàcia en el municipi de Requena, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. Gerardo García Aya, en data de 6 de maig de 2004, sol·licita l'autorització d'una nova oficina de farmàcia en el municipi esmentat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. El tràmit de l'expedient es va posar de manifest als farmacèutics del municipi de Requena i es van formular escrits d'oposició a la concessió de l'autorització sol·licitada per part d'Heliodoro Collado López, Enrique Iranzo González, Concepción Salvador Camps i María de los Dolores Laínez Zaragüeta.
  
III. Es va tramitar l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia. La Direcció General de Farmàcia i Productes Sanitaris va emetre un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. D'acord amb l'article 3 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, ?en les zones farmacèutiques turístiques i en els municipis que, dins de les zones farmacèutiques generals, consten com a municipis turístics en el mapa de zones farmacèutiques de la Comunitat Valenciana, una vegada ajustada la proporció habitants/farmàcia segons el mòdul bàsic general, complementàriament s'hi podrà establir una oficina de farmàcia per cada 3.500 habitants estacionals?. Per tant, inicialment ha d'ajustar-se la proporció habitants/farmàcia d'acord amb el mòdul bàsic general. Això s'ha fet en l'expedient iniciat d'ofici per esta Direcció General de Farmàcia i Productes Sanitaris en data 31 de març de 2003 per a determinar el nombre de noves oficines de farmàcia necessàries per a oferir una adequada atenció farmacèutica a la població, cosa que ha conduït a la Resolució de 30 de setembre de 2003, del conseller de Sanitat, per la qual es determina el nombre de noves oficines de farmàcia necessàries per a oferir una atenció farmacèutica adequada a la població. Per tant, una vegada ajustada la proporció habitants/farmàcia basant-se en el mòdul bàsic general, complementàriament es podrà establir una oficina de farmàcia si s'acredita l'existència de 3.500 habitants estacionals.
  
D'acord amb l'article 3 del Decret 149/2001, el còmput d'habitants estacionals ha de realitzar-se en la forma prevista en l'article 22 de la Llei 6/1998. És a dir, ?per al càlcul de la població estacional es computaran les vivendes de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, imputant-se a les vivendes de segona residència una capacitat de quatre habitants per vivenda?, per tant, no poden considerar-se altres conceptes com el de població vinculada no resident com pretén el sol·licitant.
  
D'esta manera, de les dades degudament acreditades, es deduïx que:
  
2.628 vivendes secundàries x 4 x 0,2 = 2.102 hab.
  
275 places hoteleres x 0,2 = 55 hab.
  
96 places en allotjaments rurals x 0,2 = 19 hab.
  
Total = 2.176 hab.
  
Per la qual cosa, el total de 2.176 habitants estacionals acreditats, és inferior al mòdul de 3.500 habitants estacionals establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, per a l'establiment d'una nova Oficina de Farmàcia en aplicació del mòdul turístic.
  
A més, en el cas que el nombre d'habitants estacionals acreditats haguera sigut superior a 3.500, l'autorització de la nova oficina de farmàcia s'adjudicaria d'acord amb l'article 6 i següents del Decret 149/2001, de 5 d'octubre, del Govern Valencià, que establix que ?les autoritzacions s'adjudicaran als sol·licitants atenent la puntuació obtinguda per cada un d'ells d'acord amb el barem que a este efecte s'establisca?- i no directament com pretén el sol·licitant.
  
En conseqüència, vistos els fets i fonaments jurídics anteriors, resolc denegar l'autorització administrativa per a l'establiment d'una nova oficina de farmàcia en el municipi de Requena en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de Gerardo García Aya.
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.


Còpia Permalink ELI